open-index/open-wikipedia-markdown huggingface dataset:
Νίκος Τιμοθέου

Ο **Νίκος Τιμοθέου** γεννήθηκε στις 4 Νοεμβρίου 1973 και είναι Κύπριος πρώην διεθνής ποδοσφαιριστής που αγωνιζόταν στη θέση του αμυντικού και του μέσου. Κατά την ποδοσφαιρική του σταδιοδρομία αγωνίστηκε κυριότερα στην Κύπρο, με εξαίρεση ένα σύντομο πέρασμα από την Ελλάδα.

## Βιογραφικό
Ξεκίνησε το επαγγελματικό ποδόσφαιρο στον ΑΠΟΕΛ, με τη φανέλα του οποίου αγωνίστηκε από το 1992 μέχρι και το 2001. Ενδιάμεσα, τη σεζόν 1993-94 αγωνίστηκε στην Ομόνοια Αραδίππου και στο δεύτερο μισό της σεζόν 1999-00 αγωνίστηκε στο ελληνικό πρωτάθλημα με την Προοδευτική, στην οποία μεταγράφηκε ως δανεικός τον Ιανουάριο του 2000. Στη συνέχεια αγωνίστηκε στην Αλκή Λάρνακας από το 2001 μέχρι το 2003 και ακολούθως, την περίοδο 2003-04 αγωνίστηκε στον Ολυμπιακό Λευκωσίας, όπου και έκλεισε την ποδοσφαιρική του σταδιοδρομία.

Υπήρξε διεθνής με την ανδρική ομάδα της Εθνικής Κύπρου. Συνολικά είχε 11 συμμετοχές, εκ των οποίων 3 συμμετοχές ήταν σε διεθνείς φιλικούς αγώνες.

## Τίτλοι
*ΑΠΟΕΛ: 
**1 Πρωτάθλημα (1996)
**5 Κύπελλα (1993, 1995, 1996, 1997, 1999)
**3 Σούπερ Καπ (1993, 1996, 1997)

## Σημειώσεις


## Παραπομπές


## Εξωτερικοί σύνδεσμοι
*Προφίλ και καριέρα Νίκου Τιμοθέου transfermarkt.com
*Προφίλ και καριέρα Νίκου Τιμοθέου footballdatabase.eu

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Ομόνοιας Αραδίππου
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Αλκής Λάρνακας
Κατηγορία:Ποδοσφαιριστές Ολυμπιακού Λευκωσίας
Δήμος Δυτικής Λέσβου

Ο **Δήμος Δυτικής Λέσβου** είναι δήμος της Περιφερειακής Ενότητας Λέσβου που περιλαμβάνει τους πρώην δήμους  Καλλονής, Μανταμάδου, Αγίας Παρασκευής, Ερεσού-Αντίσσης, Πολιχνίτου, Πέτρας και Μήθυμνας (σχέδιο Καποδίστριας). Ο νέος δήμος συστάθηκε σύμφωνα με απόφαση του Υπουργείου Εσωτερικών στις 25 Φεβρουαρίου 2019 και προήλθε από τη διάσπαση του προϋπάρχοντος Δήμου Λέσβου.

Ο Δήμος περιλαμβάνει 36 οικισμούς σε συνολική έκταση 1.065 τετραγωνικών χιλιομέτρων.

Ο Δήμος Δυτικής Λέσβου σε ποσοστό 90% οικονομικά εδράζεται στον αγροτοκτηνοτροφικό και τουριστικό τομέα με τους βασικούς τομείς παραγωγής την ελαιοπαραγωγή, την κτηνοτροφία, την αλιεία, τον τουρισμό, την γεωθερμία και γενικότερα τις ανανεώσιμες πηγές ενέργειας. 

Η Πέτρα, ο Μόλυβος και η Ερεσός είναι από τις πλέον εμβληματικές κωμοπόλεις του Δήμου που δέχονται τον μεγαλύτερο όγκο τουριστών τη θερινή περίοδο. 

Πρώτος Δήμαρχος του νέου Δήμου εκλέχθηκε ο πολιτικός μηχανικός Ταξιάρχης Βέρρος. 

## Δημοτικές Ενότητες

## Διατελέσαντες Δήμαρχοι

## Πληθυσμός

## Αδελφοποιήσεις

## Μέσα Μαζικής Ενημέρωσης {Μ.Μ.Ε}
Στην Καλλονή Λέσβου έχουν έδρα δύο ραδιοφωνικοί σταθμοί, ο Μινόρε Καλλονής και το Ράδιο Καλλονή. Στον οικισμό, εκδίδεται ένα περιοδικό, "Τα Καλλονιάτικα", ενώ διαδικτυακή ενημέρωση παρέχεται από τον ιστότοπο Kalloninews.

## Παραπομπές


Κατηγορία:Δήμοι της Περιφέρειας Βορείου Αιγαίου
Κατηγορία:Δήμοι της περιφερειακής ενότητας Λέσβου
Ινδουισμός στην Ελλάδα

Ο **Ινδουισμός στην Ελλάδα** έχει μικρό αριθμό πιστών. Στις 1 Μαρτίου 2006 η ελληνική κυβέρνηση ψήφισε ένα νόμο που επέτρεπε την αποτέφρωση. Ο νόμος αυτός καλωσορίστηκε από την ινδική κοινότητα στην Αθήνα.

## Ινδοί στην Ελλάδα
Στην Αθήνα ζει μια μικρή κοινότητα Ινδουιστών. Υπάρχουν περίπου 40 ινδουιστικοί οργανισμοί που δρουν στην πόλη. Οι Ινδοί μετανάστες στην Αθήνα, καθώς και στην υπόλοιπη Ελλάδα, εργάζονται σε διάφορα επαγγέλματα. Αρκετοί από αυτούς εργάζονται ως οικιακοί βοηθοί ή σωφέρ για πλούσιες οικογένειες. 

## Ινδικές οργανώσεις στην Ελλάδα
Οι κύριοι οργανισμοί Ινδών στην Ελλάδα είναι ο Ελληνοϊνδικός σύλλογος Πρόνοιας και Πολιτισμού, καθώς και το Ινδοελληνικό Επιχειρηματικό Ίδρυμα. Επίσης λειτουργεί η Ενωμένη Ινδική Κοινότητα Ελλάδος. Υπάρχει ένα μικρό μαντίρ στο Δήλεσι, κοντά στην Τανάγρα.

## Ινδουιστικές οργανώσεις
Στην Ελλάδα δρουν οργανισμοί-μέλη της Διεθνούς Κοινωνίας της Συνείδησης Κρίσνα, καθώς και οργανισμοί Σατυανάντα Γιόγκα, Σαχάτζα Γιόγκα, Μπράχμα Κουμάρι και Σάτυα Σάι Μπάμπα.

### Σατυανάντα Γιόγκα
Η γιόγκα κερδίζει δημοτικότητα στην Ελλάδα, ειδικά η Σατυανάντα Γιόγκα και Σαχάτζα Γιόγκα. Η Σατυανάντα Γιόγκα ιδρύθηκε από τον Σουάμι Σατυανάντα. Ο Σουάμι Σατυανάντα έστειλε την Σουάμι Σιβαμούρτι να μεταφέρει το μήνυμα της γιόγκας στην Ελλάδα. Μέσα από έμπνευση και καθοδήγηση, το 1978 η Σουάμι Σιβαμούρτι ίδρυσε το πρώτο Σατυανάντασραμ στην Ελλάδα (πρώτα στην Καλαμάτα και στη συνέχεια στην Αθήνα, Θεσσαλονίκη και άλλα μέρη στην ηπειρωτική χώρα και τα νησιά). Το σημερινό Άσραμ του οργανισμού Σατυανάντασραμ Ελλάδας ιδρύθηκε το 1984, έξω από την πόλη της Παιανίας και εγκαινιάστηκε από τον Σουάμι Σατυανάντα το επόμενο έτος. 

Το 1984 και το 1985 ο Σουάμι Σατυανάντα επισκέφθηκε την Ελλάδα και ενέπνευσε αμέτρητους ανθρώπους με το αρχαίο μήνυμα, το γνώθι Σαυτόν. Κατά τη διάρκεια αυτών των περιηγήσεων, διηρμήνευε τη σοφία της γιόγκα και της τάντρα σε μια σειρά από θαυμάσιες και βαθιές διδασκαλίες για την πνευματική ζωή, και αποκάλυψε τη γιόγκα ως ανεκτίμητη κληρονομιά της ανθρωπότητας.

Ο εκδοτικός οίκος Γκαρούντα Ελλάς ιδρύθηκε το 2007 και εδρεύει στη Θεσσαλονίκη. Ο οίκος εκδίδει βιβλία για τη γιόγκα. Εισάγει βιβλία για τη γιόγκα στα αγγλικά, κυρίως από τη σχολή γιόγκας του Μπιχάρ, στην Ινδία. Ο οίκος μεταφράζει και δημοσιεύει βιβλία για τη γιόγκα στα ελληνικά, προκειμένου να μεταδώσει καλύτερα το μήνυμα και την γνώση για τη γιόγκα.

### ΔΚΣΚ
Η Διεθνή Κοινωνία για την Συνείδηση Κρίσνα (ΔΚΣΚ) έχει λίγους πιστούς στην Ελλάδα. Η Κοινωνία ίδρυσε παράρτημα στην Αθήνα, στη διεύθυνση Οδός Κολοκοτρώνη 60, στην Αθήνα (105 60). Η ΔΚΣΚ Ελλάδας έχει την ιδιότητα μιας μικρής εκκλησίας, ενός "σπιτιού προσευχής" και αναγνωρίζεται ως τέτοιο από το Υπουργείο Παιδείας και Θρησκευμάτων.

## Παραπομπές

Κατηγορία:Θρησκεία στην Ελλάδα
Κόριτνικ

Το **Κόριτνικ** (, ) είναι δασώδες, ασβεστολιθικό βουνό στη βορειοανατολική Αλβανία και στο νοτιοδυτικό Κόσοβο μεταξύ των πόλεων Κούκεσι και Πρίζρεν. Το βουνό περικυκλώνεται εξ ολοκλήρου από κλάδους του Λευκού Δρίνου. Η υψηλότερη κορυφή του ορεινού όγκου του Κόριτνικ, η Μάγια ε Πικελίμες φτάνει σε υψόμετρο 2.393 μ. από την στάθμη της θάλασσας. Το Γκρύκα ε Βανάβες (Φαράγγι Βανάβε) χωρίζει το βουνό από την Γκιάλιτσα. Το φαράγγι έχει μήκος 35 χλμ., πλάτος 30 μ. και βάθος περίπου 300 μ..

Ο ορεινός όγκος ανήκει στην χερσαία οικοπεριοχή των βαλκανικών μικτών δασών παλαιαρκτικής προέλευσης. Οι πλαγιές των λιβαδιών καλύπτονται κυρίως από κωνοφόρα δάση. Το όρος Κόριτνικ, λόγω των αρκετών βοσκοτόπων του, περιλαμβάνει πληθυσμό 60 αγριόγιδων. 

Το Κόριτνικ βρίσκεται εντός του Φυσικού Πάρκου Κοράμπ-Κόριτνικ, το οποίο αποτελεί τμήμα της Ευρωπαϊκής Πράσινης Ζώνης. Έχει αναγνωριστεί ως Περιοχή Σημαντικών Φυτών διεθνούς σημασίας από την Plantlife.

## Δείτε επίσης
* Κατάλογος βουνών της Αλβανίας 

## Παραπομπές


Κατηγορία:Βουνά της Αλβανίας
Τρίκωμο Γρεβενών

Το **Τρίκωμο** είναι ορεινό χωριό της περιφερειακής ενότητας Γρεβενών σε υψόμετρο 780 μέτρα.

## Γεωγραφία - Ιστορία
Το Τρίκωμο βρίσκεται στις πλαγιές του όρους Όρλιακας και νότια του βουνού Μεγάλη Ράχη (υψομ. 914), μέσα στο Εθνικό Πάρκο Βόρειας Πίνδου. Απέχει 20 χλμ. ΝΔ. από τα Γρεβενά. Στα ανατολικά του χωριού περνάει η Εγνατία Οδός και δυτικά, νότια, ανατολικά ο Βενέτικος ποταμός. Οι κάτοικοί του ασχολούνται από παλιά με την καλλιέργεια αμπελιών, την παραγωγή κρασιού (ιδιαίτερα ξινόμαρου) και τσίπουρου γι' αυτό και κάθε Αύγουστο ο Φιλοπροοδευτικός Σύλλογος των Απανταχού Τρικωμιωτών "ο Άγιος Αθανάσιος” διοργανώνει γιορτή κρασιού.

Σύμφωνα με την τοπική παράδοση το χωριό ιδρύθηκε την εποχή της τουρκοκρατίας από κατοίκους τριών οικισμών (Ελευθεροχώρι, Καλογριά και Ζιάννη) που μετακινήθηκαν για να αποφύγουν τα αντίποινα μετά τη θανάτωση Τούρκων φοροεισπρακτόρων. Η παλιά του ονομασία ήταν *Ζάλοβο* και πολιτισμικά συμπεριλαμβάνεται στα "Βλαχοχώρια των Γρεβενών". Στον Κώδικα της Ζάβορδας αναφέρονται κάτοικοί του ως αφιερωτές  της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή).

## Αξιοθέατα
Τα κυριότερα αξιοθέατα του Τρίκωμου είναι τα γεφύρια πάνω στο Βενέτικο ποταμό. Δύο από αυτά το 1995 χαρακτηρίστηκαν ως ιστορικά διατηρητέα μνημεία.

*Το τρίτοξο πέτρινο "γεφύρι του Αζίζ Αγά" βρίσκεται ανατολικά του χωριού, σε απόσταση περίπου 3 χλμ. πάνω στις παλιές ορεινές μουλαρόστρατες που συνέδεαν την Ήπειρο με την Μακεδονία. Θεωρείται το μεγαλύτερο της Μακεδονίας εξ΄αιτίας του μήκους του κεντρικού τόξου του. Κτίστηκε το 1727 από τον Αζιζ πασά, έχει μήκος 70μ. και ύψος 15μ.
*Το δίτοξο "γεφύρι του Καγκέλια" ή "γεφύρι της καστανιάς" που εξυπηρετούσε τη μετακίνηση των κατοίκων του Μοναχιτίου και του Μικρολίβαδου προς τα Γρεβενά. Πιθανολογείται ότι κτίστηκε πριν από αυτό του Αζίζ πασά και έχει μήκος 40,50 μ., πλάτος 2,80 μ. και ύψος 10,30 μ. Το 1989 έγινε επισκευή του με μπετόν.

## Ονομασία - Διοικητικά
Η παλιά ονομασία του χωριού είναι *Ζάλοβο* και αναφέρεται επίσημα το 1919 στο ΦΕΚ 260Α - 31/12/1918 να προσαρτάται στην ομώνυμη κοινότητα που ανήκε στο νομό Κοζάνης. Το 1927 με το ΦΕΚ 18Α - 01/02/1927 μετονομάζεται σε Τρίκωμον και το 1964 με το ΦΕΚ 185Α - 30/10/1964 αποσπάται από το νομό Κοζάνης και υπάγεται στο νομό Γρεβενών. Σύμφωνα με το σχέδιο Καλλικράτης, μαζί με το Παρόρειο αποτελούν την τοπική κοινότητα Τρικώμου που ανήκει στην δημοτική ενότητα Θεόδωρου Ζιάκα του Δήμου Γρεβενών και σύμφωνα με την απογραφή του 2011 ως κοινότητα έχει πληθυσμό 128 κατοίκους, ενώ ως οικισμός 116.

## Παραπομπές


## Εξωτερικοί σύνδεσμοι
* Γεφύρι Αζίζ Αγά - Τρίκωμο - Πορτίτσα - Σπήλαιο από τον ιστότοπο https://el.wikiloc.com
* Λαογραφικά για το Τρίκωμο, Εργαστήριο Λαογραφίας και Κοινωνικής Ανθρωπολογίας - Δημοκρίτειο Πανεπιστήμιο Θράκης

Κατηγορία:Δήμος Γρεβενών
Τρίκωμο
Νοσοκομείο Σεντ Μέρι

Το **Νοσοκομείο Σεντ Μέρι** είναι ένα Νοσοκομείο στο Πάντινγκτον, στην Πόλη του Ουέστμινστερ, στο Λονδίνο. Ιδρύθηκε το 1845. Μέχρι το 1988 ήταν μέρος του Πανεπιστημίου του Λονδίνου. Το 1988 συγχωνεύθηκε με το Ιμπίριαλ Κόλετζ του Λονδίνου, και μετά με το Charing Cross and Westminster Medical School το 1977 δημιουργώντας το Imperial College School of Medicine. Το 2007 το Imperial College έγινε ένα ανεξάρτητο ινστιτούτο και αποσύρθηκε από το Πανεπιστήμιο του Λονδίνου.

## Παραπομπές


## Εξωτερικοί σύνδεσμοι
* 
* St. Mary's Hospital – Imperial College Healthcare
* Fleming Museum  – Imperial College Healthcare

Κατηγορία:Κτίρια και κατασκευές στο Λονδίνο
Γεώργιος Τσουράς

Ο **Γεώργιος Τσουράς** ή **Γιώργος Τσουράς** υπήρξε Έλληνας ζωγράφος και χαράκτης. γεννήθηκε στην Πρέβεζα τον Ιανουάριο του 1938. Από τα 18 του χρόνια έζησε στην Αθήνα για όλη του τη ζωή. Παντρεύτηκε τη Σύλβια Χατζηγεωργίου και απέκτησαν μαζί μία κόρη, τη Ναταλία. Πέθανε στο Ρέθυμνο, την 1 Ιανουαρίου 2011.

## Βιογραφικά στοιχεία
Ο Γιώργος Τσουράς είχε από την παιδική του ηλικία μεγάλο ταλέντο στις εικαστικές δημιουργίες. Διακρίθηκε από μαθητής, ζωγραφίζοντας χάρτες και σκαλίζοντας δένδρα. Όταν υπηρέτησε τη στρατιωτική του θητεία ζωγράφισε αρκετούς χάρτες. 

Στην Αθήνα γνωρίστηκε με τον ζωγράφο Στέφο Αλμαλιώτη, ο οποίος, μεταξύ άλλων, ζωγράφιζε μεγάλες αφίσες για κινηματογραφικά έργα. Από τον Αλμαλιώτη πήρε πολλά μαθήματα και τον προετοίμασε για τις εισαγωγικές εξετάσεις της Σχολής Καλών Τεχνών, αλλά λόγω ασθένειάς του δεν πήγε στις εξετάσεις.
Από τότε συνέχισε μόνος του τη ζωγραφική και ασχολήθηκε επαγγελματικά ως γραφίστας, με δικό του γραφείο και εργαστήριο.

Συνεργάστηκε με τους μεγαλύτερους εκδοτικούς οίκους της Αθήνας της εποχής, όπως οι: Φύκιρης, Καρανάσης, Μέρμηγκας, Τακιδέλης, Εκδόσεις Αργώ, Κίτσος Τεγόπουλος της *[[Ελευθεροτυπία (εφημερίδα)|Ελευθεροτυπίας]]*, Στρουμπούκης κ.ά. Εικονογράφησε αρκετά βιβλία τους, όπως την πεντάτομη Ελληνική Μυθολογία του Ζαν Ρισπέν, τα Άπαντα του Λασκαράτου, τα Άπαντα του Γεωργίου Παπανδρέου, τους Αγωνιστές του ’21, Ρωσική Μαγειρική, Μελισσοκομεία, Βιογραφίες συγγραφέων και ποιητών, κλπ. 
Γνωρίστηκε με τον Μάνο Χατζηδάκι και διακόσμησε το *Ηλιοτρόπιο*.
Ασχολήθηκε με όλα τα είδη ζωγραφικής όπως μολύβι, λάδι, κάρβουνο, γκουάς, τέμπερες, αλλά διακρίθηκε κυρίως στο σχέδιο με το κοπίδι και τη χαρακτική. Αποτύπωνε με μεγάλη ακρίβεια οτιδήποτε ήθελε να ζωγραφίσει: τοπία, νεκρή φύση, αλλά ξεχώρισε για  τις προσωπογραφίες του. Έχει δημιουργήσει πορτραίτα πολλών γνωστών συγγραφέων όπως των Καζαντζάκη, Καβάφη, Κάλβου, Καρυωτάκη, πολιτικών όπως του Αντρέα Παπανδρέου, του Τσε Γκεβάρα, τον Ιωάννη Καποδίστρια, τον Λένιν και άλλων γνωστών προσωπικοτήτων.

Ο Γιώργος Τσουράς δημιούργησε, για πρώτη φορά, το πορτραίτο του Ανδρέα Κάλβου για το βιβλίο *Βιογραφίες ποιητών, πεζογράφων και επιστημόνων* των εκδόσεων Κ. Στρουμπούκη, το 1972, καθώς δεν υπήρχε μέχρι τότε καμία απεικόνιση του ποιητή.
Ασχολήθηκε επίσης με την Αγιογραφία.
Τα έργα του τα δώριζε σε φίλους του και συνεργάτες χωρίς να ζητάει αντάλλαγμα.

Είχε αναλάβει την καλλιτεχνική επιμέλεια διαφόρων ταινιών του Πρεβεζάνου σκηνοθέτη και συμμαθητή του Νίκου Τζίμα, όπως «Ο Αστραπόγιαννος», «Ο άνθρωπος με το γαρύφαλλο», αλλά κυρίως την πρώτη του ταινία «Οι νέοι θέλουν να ζήσουν», στην οποία πρωταγωνιστούσαν η Σύλβια Χατζηγεωργίου και ο Φαίδων Γεωργίτσης και της οποίας αρκετά γυρίσματα έγιναν στο Κανάλι της Πρέβεζας. Στη διάρκεια των γυρισμάτων της ταινίας αυτής γνωρίστηκαν με τη Σύλβια Χατζηγεωργίου και μετά από λίγα χρόνια παντρεύτηκαν.

## Βιβλιογραφικές παραπομπές


Κατηγορία:Έλληνες ζωγράφοι του 21ου αιώνα
Κατηγορία:Έλληνες χαράκτες
Γενικό Νοσοκομείο Λευκωσίας

To **Γενικό Νοσοκομείο Λευκωσίας** είναι το κύριο νοσοκομείο της Λευκωσίας στην Κύπρο. Λειτούργησε το 2006. Αντικατέστησε το Παλιό Γενικό Νοσοκομείο Λευκωσίας.

Το συμβόλαιο κατασκευής του νοσοκομείου υπογράφτηκε το 1997. Στις 14 Απριλίου 1997 έθεσε τον θεμέλιο λίθο ο Γλαύκος Κληρίδης. Η κατασκευή του νοσοκομείου και ο εξοπλισμός του στοίχισαν 120 εκατομμύρια λίρες (205 εκατομμύρια ευρώ).

Η μετακίνηση ασθενών και προσωπικού από το Παλιό Γενικό Νοσοκομείο στο Νέο Γενικό Νοσοκομείο ολοκληρώθηκε στις 17 Οκτωβρίου 2006. Τα εγκαίνια του νοσοκομείου έγιναν στις 30 Μαρτίου 2007 από τον Τάσσο Παπαδόπουλο.

Το νοσοκομείο καταλαμβάνει εμβαδόν 102.000 τ.μ., από τα οποία περίπου τα 31.000 τ.μ. αφορούν μη νοσοκομειακούς χώρους.

## Παραπομπές

## Εξωτερικού σύνδεσμοι
*

Κατηγορία:Νοσοκομεία στην Κύπρο
Κατηγορία:Κτίρια και κατασκευές στη Λευκωσία
Ερυθροποιητίνη

Η **ερυθροποιητίνη** είναι κυτοκίνη που εκκρίνεται από το νεφρό σε απόκριση κυτταρικής υποξίας. Διεγείρει την παραγωγή ερυθρών αιμοσφαιρίων (ερυθροποίηση) στον μυελό των οστών. Χαμηλά επίπεδα ερυθροποιητίνης (περίπου 10 mU/mL) εκκρίνονται συνεχώς επαρκώς για να αντισταθμίσουν τον φυσιολογικό κύκλο ερυθρών αιμοσφαιρίων. Συχνές αιτίες κυτταρικής υποξίας που οδηγούν σε αυξημένα επίπεδα ερυθροποιητίνης (μέχρι 10.000 mU/mL) περιλαμβάνουν οποιαδήποτε αναιμία και υποξαιμία πνευμονικής νόσου.
## Παραπομπές


Κατηγορία:Κυτοκίνες
Μετάλλιο Πούσκιν

Το **Μετάλλιο Πούσκιν** () είναι ένα κρατικό μετάλλιο της Ρωσίας το οποίο απονέμεται σε πολίτες για τα επιτεύγματα τους στην τέχνη και στον πολιτισμό, στην εκπαίδευση, στις ανθρωπιστικές επιστήμες και στη λογοτεχνία. Ονομάστηκε Μετάλλιο Πούσκιν προς τιμήν του Ρώσου συγγραφέα και ποιητή Αλεξάντρ Σεργκέγεβιτς Πούσκιν.

Εκτός από Ρώσους πολίτες, το μετάλλιο απονέμεται και σε πολίτες άλλων χωρών.

## Παραπομπές

## Εξωτερικοί σύνδεσμοι
*Η Επιτροπή για τα κρατικά βραβεία στον Πρόεδρο της Ρωσικής Ομοσπονδίας

Κατηγορία:Ρωσικά βραβεία
Γενικό Νοσοκομείο Πάφου

Το Γενικό Νοσοκομείο Πάφου καλύπτει τις ανάγκες της Επαρχίας Πάφου στο επίπεδο της πρωτοβάθμιας και δευτεροβάθμιας ιατρικής φροντίδας.  Τα Αγροτικά Κέντρα Υγείας Παναγιάς, Φύτης και Σαλαμιούς καλύπτουν ανάγκες πρωτοβάθμιας ιατρικής φροντίδας.

Οι ασθενείς των εξωτερικών ιατρείων μπορούν να προγραμματισουν ραντεβού για οποιαδήποτε ειδικότητα της ιστοσελιδας του ΟΚΥπΥ μέσω τηλεφώνου ή στον χώρο του νοσοκομείου, στα αντίστοιχα τμήματα όπου δίδονται τα ραντεβού για κάθε κλινική/ιατρό. Τα επείγοντα περιστατικά εξυπηρετούνται κατευθείαν στο χώρο των πρώτων βοηθειών ενώ όσοι ασθενείς χρήζουν εσωτερικής νοσηλείας εισάγονται στις αντίστοιχες κλινικές για περαιτέρω φροντίδα.

Μπορείτε να βρείτε περισσότερες πληροφορίες στην Ιστοσελίδα του Οργανισμού Κρατικών Υπηρεσιών Υγείας στον σύνδεσμο

Σύνδεσμοι Ιστοσελίδας Γενικού Νοσοκομείου Πάφου:

Γενική

Ασθενείς και Επισκέπτες

Κλινικές / Τμήματα

Επικοινωνία

## Παραπομπές


Κατηγορία:Νοσοκομεία στην Κύπρο
Δομήνικος Βερίλλης

Ο **Βερίλλης Δομήνικος** είναι Έλληνας πολιτικός, ο οποίος διετέλεσε Δήμαρχος Καρδίτσας από τον Ιανουάριο του 2007 έως τον Δεκέμβριο του 2010. Στις εκλογές του 2019 ήταν υποψήφιος βουλευτής στην εκλογική περιφέρεια Καρδίτσας με τον ΣΥΡΙΖΑ χωρίς όμως να επιτύχει να εκλεγεί .

## Βιογραφικά στοιχεία

Γεννήθηκε και μεγάλωσε στην Καρδίτσα. Οι γονείς του, Κωνσταντίνος και Παναγιώτα, ήταν εκπαιδευτικοί σε δημοτικά σχολεία της Καρδίτσας και διετέλεσαν διευθυντές μέχρι την συνταξιοδότησή τους. Είναι παντρεμένος με την Δήμητρα Κωστάκη με την οποία αποκτήσανε δυο παιδιά, τον Κωνσταντίνο και την Μαίρη.

Σπούδασε στο Αριστοτέλειο Πανεπιστήμιο Θεσσαλονίκης στο Τμήμα Μηχανολόγων και Ηλεκτρολόγων Μηχανικών. Ως φοιτητής ασχολήθηκε ενεργά με τα κοινά διατελώντας επί 5 χρόνια μέλος στο Φοιτητικό Διοικητικό Συμβούλιο των Μηχανολόγων Ηλεκτρολόγων Μηχανικών και Γενικός Γραμματέας του Συλλόγου Ηλεκτρολόγων Μηχανικών του Α.Π.Θ.

## Πολιτική σταδιοδρομία

Εξελέγη για πρώτη φορά Νομαρχιακός Σύμβουλος στο Νομό Καρδίτσας την περίοδο 1995-1998 και διετέλεσε Αντινομάρχης Έργων (1997). Από το 1999 εως το 2006 εκλέγονταν Δημοτικός Σύμβουλος στο Δήμο Καρδίτσας (1999-2002, 2003-2006). Στις αυτοδιοικητικές εκλογές του 2006 εξελέγη Δήμαρχος Καρδίτσας, όπου και διετέλεσε από τον Ιανουάριου του 2007 εως τον Δεκέμβριο του 2010. Την περίοδο από το 2011 εώς το 2014 ήταν Δημοτικός Σύμβουλος στον καποδιστριακό Δήμο Καρδίτσας και Γενικός Γραμματέας της Περιφερειακής Ένωσης Δήμων Θεσσαλίας.

Κατα την πολιτική του σταδιοδρομία διετέλεσε επίσης Πρόεδρος της Νομαρχιακής Επιτροπής του Τεχνικού Επιμελητηρίου Καρδίτσας και του Πανελληνίου Συλλόγου Τεχνικών Υπουργείου Εσωτερικών και των Τεχνικών Υπηρεσιών Δήμων & Κοινοτήτων της χώρας. Υπήρξε επίσης ήταν μέλος της Αντιπροσωπείας του ΤΕΕ Κεντρικής και Δυτικής Θεσσαλίας, του Διοικητικού Συμβουλίου της Ένωσης Μηχανικών Δημοσίων Υπαλλήλων Θεσσαλίας και της Πανελλήνιας Αντιπροσωπείας ΕΜΔΥΔΑΣ.

## Πολιτιστική δραστηριότητα

Στα κοινωνικά δρώμενα είναι ενεργός ιδρύοντας τους Συλλόγους Φίλων Ιστορίας Νομού Καρδίτσας και Φίλων Σιδηροδρόμου Καρδίτσας, όπου διατελεί Πρόεδρος των Συλλόγων. Ταυτόχρονα, είναι μέλος της Ένωσης Επιστημόνων του Νομού Καρδίτσας και του Φυσιολατρικού Ομίλου Καρδίτσας.

## Εξωτερικοί σύνδεσμοι
Η ιστοσελίδα του Βερίλλη Δομήνικου

## Παραπομπές


Κατηγορία:Δήμαρχοι Καρδίτσας
Παλιό Γενικό Νοσοκομείο Λευκωσίας

To **Παλιό Γενικό Νοσοκομείο Λευκωσίας** ήταν το κύριο νοσοκομείο της Λευκωσίας στην Κύπρο από το 1936 έως το 2006. Το 2006 οι ασθενείς μεταφέρθηκαν στο Νέο Γενικό Νοσοκομείο Λευκωσίας. Το 2010 κατεδαφίστηκε.

Η απόφαση για οικοδόμηση γενικού νοσοκομείου στη Λευκωσία ελήφθη την περίοδο της Αγγλοκρατίας στην Κύπρο, το 1936. Εγκρίθηκε στις 14 Απριλίου 1939 από τον τότε Βρετανό κυβερνήτη Ρίτσαρντ Πάλμερ. Αυτό συνέπεσε με το ξέσπασμα του Β΄ Παγκόσμιου Πολέμου οπότε πολλοί Βρετανοί και Κύπριοι στρατιώτες μεταφέρθηκαν εκεί, μακριά από την πρώτη γραμμή, για αποκατάσταση. Η Κύπρος διέφυγε από τις μάχες, εκτός από περιστασιακές βομβιστικές επιδρομές.

## Παραπομπές


Κατηγορία:Νοσοκομεία στην Κύπρο
Κατηγορία:Κτίρια και κατασκευές στη Λευκωσία
Μπουμπού Σισέ

O **Μπουμπού Σισέ**  1974-) είναι πολιτικός του Μάλι, ο οποίος διετέλεσε πρωθυπουργός της χώρας από το 2019 ως το 2020. Υπηρέτησε ως υπουργός Οικονομίας και Οικονομικών, Ορυχείων, Βιομηχανίας και Ορυχείων.

## Πρώτα χρόνια
Ο Μπουμπού Σισέ κατέχει μεταπτυχιακό δίπλωμα από το Πανεπιστήμιο της Ωβέρν και διδακτορικό δίπλωμα από το Πανεπιστήμιο Αιξ-Μασσαλίας.

## Καριέρα
Ο Σισέ ξεκίνησε την καριέρα του ως οικονομολόγος στην Παγκόσμια Τράπεζα στην Ουάσινγκτον, το 2005. Το 2008, διορίστηκε επικεφαλής οικονομολόγος και διευθυντής έργου στο τμήμα ανθρώπινης ανάπτυξης. Αργότερα εργάστηκε στη Νιγηρία και στον Νίγηρα ως μόνιμος εκπρόσωπος στην Παγκόσμια Τράπεζα.

Ο Σισέ διορίστηκε πρωθυπουργός του Μάλι το 2019 μετά την παραίτηση του Σουμεϊλού Μπουμπεγιέ Μαϊγκά και της κυβέρνησής του. Υπήρξε υπουργός Βιομηχανίας και Ορυχείων το 2013, υπουργός Ορυχείων τον Απρίλιο του 2014 και υπουργός Οικονομίας και Οικονομικών το 2016.

Ο Μπουμπού Σισέ παρακολούθησε το δημοτικό σχολείο στην Μπαμακό στο σχολείο Μαμαντού Κονά και στη συνέχεια στο δημοτικό σχολείο Ν'Τομικορομπουγκά. Μετά την πρωτοβάθμια εκπαίδευση, σπούδασε στην Ομοσπονδιακή Δημοκρατία της Γερμανίας και στη συνέχεια στα Ηνωμένα Αραβικά Εμιράτα.

Στις 18 Αυγούστου 2020 ο Σισέ μαζί με τον πρόεδρο Ιμπραΐμ Μπουμπακάρ Κεϊτά, συνελήφθησαν από στασιαστές του στρατού στη διάρκεια απόπειρας πραξικοπήματος. Την επομένη ο Κεϊτά διέλυσε το κοινοβούλιο και ανακοίνωσε την παραίτησή του, λέγοντας ότι δεν ήθελε να χυθεί καθόλου αίμα για  να διατηρηθεί στην εξουσία.

## Παραπομπές


Κατηγορία:Πρωθυπουργοί του Μάλι
Το σημάδι του έρωτα

***Το Σημάδι Του Έρωτα*** είναι ο τίτλος μιας ελληνικής δραματικής αισθηματικής τηλεοπτικής σειράς που προβλήθηκε από τους τηλεοπτικούς δέκτες του Mega τη σεζόν 1998–99. Το σενάριο της σειράς υπέγραψε ο Λευτέρης Καπώνης, ενώ τη σκηνοθεσία ανέλαβε ο Δημήτρης Σοφιανόπουλος. Το τραγούδι των τίτλων έγραψε και ερμήνευσε ο Γιάννης Πάριος. Η σειρά γνώρισε μεγάλη επιτυχία κι έμεινε στην ιστορία μέσω της ατάκας που ειπώθηκε από τον χαρακτήρα που υποδυόταν η Τζένη Μπότση: "Τι έγινε, Κωστάκη; Σε γουστάρει η χωριάτισσα;" 

## Επισκόπηση σειράς

## Πλοκή
Η Άννα, από φτωχή οικογένεια και με έναν αδελφό που βρίσκεται στη φυλακή για φόνο, παντρεύεται τον Δημήτρη, τον μεγάλο γιο του Αντώνη Ραζή, του προύχοντα του χωριού. Όλα πάνε καλά μέχρι που ο δεύτερος γιος του Ραζή, ο Κώστας, που έχει φάει το μερίδιο του από τη περιουσία και τον κυνηγούν για χρέη έρχεται στο χωριό μαζί με τη Τζένη, μια λαϊκή τραγουδίστρια. Ανάμεσα στην Άννα και τον Κώστα αναπτύσσεται ένας παθιασμένος έρωτας. Η Άννα προσπαθεί να κρατηθεί μακριά του, αλλά δεν τα καταφέρνει. Η ζωή της αλλάζει. Οι ψίθυροι στο χωριό για την παράνομη σχέση του Κώστα και της Άννας αρχίζουν να κυκλοφορούν και κάποια στιγμή φθάνουν στ' αυτιά του Δημήτρη. Στην αρχή δεν το πιστεύει, αλλά κάποιο βράδυ που ξυπνάει και δεν βρίσκει την γυναίκα του, βγαίνει να την αναζητήσει. Τη βρίσκει στην αγκαλιά του Κώστα και η σύγκρουση είναι μοιραία...

## Διανομή

### Guest star
*Μαρία Παπαλάμπρου
*Δημήτρης Πετρόπουλος
*Γιολάντα Μπαλαούρα
*Δημήτρης Καμπερίδης 
*Στέλιος Παύλου 
*Βασιλική Ανδρίτσου

## Επεισόδια

* Προβάλλονταν κάθε Παρασκευή στις 21:50.

## Παραπομπές


## Εξωτερικοί σύνδεσμοι
*

Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Γιάννης Μπικούδης

Ο **Γιάννης Μπικούδης** γεννήθηκε στην Κατερίνη στις 15 Ιουλίου 1967 και είναι Έλληνας παλαίμαχος ποδοσφαιριστής που αγωνιζόταν στη θέση του τερματοφύλακα και νυν προπονητής. Έκανε πολυετή καριέρα στα επαγγελματικά πρωταθλήματα ποδοσφαίρου και αγωνίστηκε κυριότερα στην Β΄ Εθνική κατηγορία.

Ξεκίνησε το επαγγελματικό ποδόσφαιρο στην ομάδα της γενέτειρας του Πιερικό, με τη φανέλα του οποίου αγωνίστηκε από το 1987 μέχρι και το 1992, κάνοντας ντεμπούτο στα πρωταθλήματα της Β΄ Εθνικής και Α΄ Εθνικής. Ακολούθως έπαιξε στον Παναιτωλικό και το 1993 αποκτήθηκε από την Προοδευτική, και με τη φανέλα της πειραϊκής ομάδας αγωνίστηκε 2 χρόνια στην Β΄ Εθνική. Ακολούθως έπαιξε 1 χρονιά (1995-96)  με τον Ιάλυσο Ρόδου στην Β΄ Εθνική και το 1996 επέστρεψε στην Προοδευτική, με την οποία αγωνίστηκε εκ νέου για 1 χρονιά (1996-97) στην Β΄ Εθνική, κερδίζοντας την άνοδο στη μεγάλη κατηγορία. Ακολούθως έπαιξε για 1 χρονιά στη Νίκη Βόλου (1997-98) και το 1998 μεταγράφηκε στον στον Παναιγιάλειο. Με την ομάδα του Αιγίου αγωνίστηκε συνολικά 3 χρονιές, κερδίζοντας αμέσως την άνοδο στην Β΄ Εθνική το 1999 και ακολούθως αγωνίστηκε 2 χρόνια στην Β΄ Εθνική. Το 2001 επέστρεψε στον Πιερικό με τον οποίο και τερμάτισε την ποδοσφαιρική του σταδιοδρομία το 2003, έχοντας κατακτήσει το πρωτάθλημα Δ΄ Εθνικής τη χρονιά 2002-03 και αγωνιστεί στο μπαράζ ανόδου με τη Ρόδο στην Καισαριανή στην Αθήνα στις 21 Ιουνίου 2003.

Στην ποδοσφαιρική του σταδιοδρομία αγωνίστηκε στην Α΄ Εθνική αποκλειστικά με τη φανέλα του Πιερικού, έχοντας σύνολο 10 συμμετοχών την περίοδο 1991-92. Έπειτα το τέλος της ποδοσφαιρικής του σταδιοδρομίας ασχολείται σαν προπονητής. Έχει εργαστεί ως βοηθός προπονητή αλλά και ως προπονητής τερματοφυλάκων και υπηρεσιακός προπονητής στον Πιερικό, ενώ έχει εργαστεί και σαν προπονητής και προπονητής τερματοφυλάκων στον Εθνικό Κατερίνης. Επίσης έχει εργαστεί σαν προπονητής στον ποδοσφαιρικό σύλλογο γυναικών Πιερίδες Μούσες Κατερίνης.

## Παραπομπές


## Πηγές
*"Ο ΓΙΑΝΝΗΣ ΜΠΙΚΟΥΔΗΣ στο ΕΝΤΟΣ ΕΔΡΑΣ", Συνέντευξη και παρουσιάση Γιάννη Μπικούδη, ΕΝΤΌΣ ΕΔΡΑΣ Ιούλιος 1999, σελ. 6, 7, 8
*ΟΙ ΕΠΙΣΗΜΕΣ ΣΥΝΘΕΣΕΙΣ ΤΩΝ ΡΟΣΤΕΡ ΤΟΥ ΠΑΝΑΙΓΙΑΛΕΙΟΥ ΑΠΟ ΤΟ 1994 panaigialeiosfans.gr
*ΠΑΝΑΙΓΙΑΛΕΙΟΣ 2000-2001 panaigialeiosfans.gr
*Ιστορία του Πιερικού, 1987-88 sop-pierikos.gr
*Ιστορία του Πιερικού, 1988-89 sop-pierikos.gr
*Ιστορία του Πιερικού, 1989-90 sop-pierikos.gr
*Ιστορία του Πιερικού, 1990-91 sop-pierikos.gr
*Προπονητές στην ιστορία του Πιερικού pierikos.info

## Εξωτερικοί σύνδεσμοι
*Το προφίλ του Γιάννη Μπικούδη transfermarkt.com

 

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Πιερικού
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Πιερικού
Κατηγορία:Προπονητές ποδοσφαίρου Παναιτωλικού
Διοργανώσεις Ε.Π.Σ. Χίου 2018–19

Για την **περίοδο 2018–19**, η Ένωση Ποδοσφαιρικών Σωματείων Χίου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Χίου.

Η πρωταθλήτρια της ΕΠΣ Χίου έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Χίου, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα

Η δομή του πρωταθλήματος της Ε.Π.Σ. Χίου είναι η εξής:

* Α΄ Κατηγορία
* Β΄ Κατηγορία

Δε δήλωσαν συμμετοχή ο ΑΠΟ Χίου 2014 στην Α κατηγορία και η Αναγέννηση Θολοποταμίου στη Β, αλλά επέστρεψε η ΑΕ Καλαμωτής μετά από ένα χρόνο αδράνειας.

### Α΄ Κατηγορία
Συμμετέχουν 12 σύλλογοι και η πρωταθλήτρια αναδεικνύεται μέσω αγώνων κατάταξης μεταξύ των τεσσάρων πρώτων στη βαθμολογία της κανονικής περιόδου. Αν η πρώτη έχει μεγαλύτερη των 7 βαθμών διαφορά από τη δεύτερη ανακηρύσσεται πρωταθλήτρια χωρίς τη διεξαγωγή των αγώνων κατάταξης.

Υποβιβάζεται η τελευταία (12η) της κανονικής περιόδου, ενώ η 10η και 11η θα αγωνιστούν με την 3η και 2η, αντίστοιχα, της Β΄ Κατηγορίας για την παραμονή στην κατηγορία.

Την πρώτη θέση στους αγώνες κατάταξης πήρε η ομάδα του Κανάρη Νενήτων, κατακτώντας το πρωτάθλημα για 3η συνεχόμενη αγωνιστική περίοδο.

Πηγή: ΕΠΣ Χίου

#### Play Off
Στα Play Off οι ομάδες ξεκινάν με τους μισούς βαθμούς από όσους συγκέντρωσαν στην κανονική περίοδο

Πηγή: ΕΠΣ Χίου

#### Μπαράζ Παραμονής
Οι δυο ομάδες της Α κατηγορίας επικράτησαν στους διπλούς αγώνες μπαράζ με αντιπάλους την 2η και 3η της Β κατηγορίας. Οι πρώτοι αγώνες έγιναν στις έδρες των ομάδων της Β κατηγορίας 

* ΑΕ Καλαμωτής - Άτλας Νεοχωρίου 0-1 και 0-2
* Λαίλαπας Λειβαδίων - ΚΕΑΣ Φάρκαινα 0-2 και 0-0

### Β΄ Κατηγορία
Την περίοδο 2018-19 στη Β΄ Κατηγορία συμμετείχαν 9 σύλλογοι.Η πρωταθλήτρια προβιβάζεται στην Α΄ , ενώ η 2η και η 3η στην τελική κατάταξη θα διεκδικήσουν την άνοδο σε αγώνες με την 11η και 10η αντίστοιχα της Α΄ ΕΠΣΧ. 

Πηγή: ΕΠΣ Χίου

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Χίου. 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Χίου
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Κολοκυθόπιτα

[μικρογραφία|Η γλυκιά κολοκυθόπιτα φτιάχνεται με κίτρινη [κολοκύθα. Συνήθως φτιάχνεται το φθινόπωρο, όταν είναι η εποχή της.]]
[μικρογραφία|Η αλμυρή κολοκυθόπιτα φτιάνεται με [Κολοκυθάκι|κολοκυθάκια. Για την παρασκευή της, ωστόσο, μπορεί να χρησιμοποιηθεί η κίτρινη κολοκύθα σε συνδυασμό με φέτα, κρεμμύδι (ξερό ή/και φρέσκο) και βότανα, όπως ο άνηθος και ο μαϊντανός.  ]]

Η **κολοκυθόπιτα** είναι μια παραδοσιακή ελληνική πίτα που έχει ως βασικό συστατικό στη γέμιση την κολοκύθα (όταν είναι γλυκιά) ή τα κολοκυθάκια (όταν είναι αλμυρή). Παρασκευάζεται με έτοιμο φύλλο, φύλλο φτιαγμένο στο χέρι, ως τάρτα, ή χωρίς φύλλο, με χυλό. Συνήθως προτιμάται η νηστίσιμη εκδοχή, μπορούν ωστόσο να προστεθούν επιπλέον υλικά όπως το τυρί, το γάλα, τα αυγά και βότανα (όπως ο άνηθος και ο μαϊντανός). Το σχήμα της ποικίλλει, και μπορεί να είναι στρογγυλή, στριφτή, ή τετράγωνη, μπορεί επίσης να φτιαχτεί σε μεγάλη πίτα ή σε ατομικά πιττάκια. Η κάθε μία περιοχή της χώρας έχει τις δικές της παραλλαγές όπου προστίθενται τα ντόπια υλικά (π.χ. μπατζίνα Αγράφων, ταμπουράς μικρασιάτικος, λωλή Σίφνου, στριφτή γλυκιά κολοκυθόπιτα Λήμνου κ.α.). Τρώγεται κυρίως ως σνακ ή ορεκτικό όταν είναι αλμυρή, και ως επιδόρπιο όταν είναι γλυκιά.

Τα βασικά υλικά για τη γέμιση της γλυκιάς κολοκυθόπιτας στην απλή, νηστίσιμη εκδοχή της είναι η κίτρινη κολοκύθα, οι σταφίδες, τα καρύδια, η κανέλα, το γαρύφαλλο και η ζάχαρη ή το μέλι. Τα υλικά για τη γέμιση της αλμυρής κολοκυθόπιτας είναι τα κολοκυθάκια (ή η κίτρινη κολοκύθα), τα βότανα (συνήθως άνηθος), το κρεμμύδι (ξερό ή/και φρέσκο), τριμμένη ντομάτα, σάλτσα ντομάτας ή πελτέ, ελαιόλαδο, αλάτι και πιπέρι. Για να δέσει η γέμιση και για να μην πανιάσουν τα κάτω φύλλα μπορούν να χρησιμοποιηθούν αλεύρι, τραχανάς, ρύζι κ.α. Για να γίνουν τα φύλλα πιο αφράτα μπορεί να προστεθεί λίγο ανθρακούχο νερό πάνω στα φύλλα πριν το ψήσιμο. 


Αρχείο:Batzina.jpg|Μπατζίνα (κολοκυθόπιτα Θεσσαλίας χωρίς φύλλο).
Αρχείο:Loli Sifnou.jpg|Λωλή Σίφνου (γλυκιά κολοκυθόπιτα Σίφνου χωρίς φύλλο).
 

## Παραπομπές


## Εξωτερικοί σύνδεσμοι
* 

Κατηγορία:Τρόφιμα με βάση το τυρί
Κατηγορία:Πίτες
Κατηγορία:Ελληνική κουζίνα
Πανελλήνιο Πρωτάθλημα Φινν 1973

Το **Πανελλήνιο Πρωτάθλημα Φινν 1973** ήταν διοργάνωση του Πανελληνίου Πρωταθλήματος Φινν, που διοργανώθηκε από την Ελληνική Ιστιοπλοϊκή Ομοσπονδία. Η διοργάνωση πραγματοποιήθηκε στο Βόλο από το Σάββατο 14 έως και την Πέμπτη 19 Ιουλίου του 1973.

Στον πίνακα των μεταλλίων πρωταθλητής αναδείχθηκε ο Ηλίας Χατζηπαυλής του Ολυμπιακoύ Σ.Φ.Π. με 3 βαθμούς. Την δεύτερη και την τρίτη θέση κατέκτησαν ο Αθανάσιος Παπαϊωάννου του Ν.Ο. Θεσσαλονίκης με 16,7 βαθμούς και ο Δημήτριος Βασιλάτος του Ν.Ο. Ελλάδος με  19,7 βαθμούς.

## Αποτελέσματα
### Οι έξι πρώτοι αθλητές

## Πίνακας μεταλλίων

## Παραπομπές


Κατηγορία:Πανελλήνιο Πρωτάθλημα Φινν
Κατηγορία:Ιστιοπλοΐα το 1973
Κατηγορία:Βόλος
Ωγυγία

[thumb|right|260px|Ο Οδυσσέας και η Καλυψώ στις σπηλιές τις Ωγυγίας. Πίνακας του [Γιαν Μπρίγκελ ο πρεσβύτερος|Γιαν Μπρίγκελ του πρεσβύτερου (1568–1625)]]

Η **Ωγυγία** ή **Ωγυγίη** ή **Ωγύγη** είναι νησί που αναφέρεται στην Ομήρου *[[Οδύσσεια]]* ως το σπίτι της νύμφης Καλυψoύς, κόρης του Τιτάνα Άτλαντος, επίσης γνωστή ως Ατλαντίς. 

Έχει ταυτιστεί με τo μικρό νησί των Οθωνών, που βρίσκεται βορειοδυτικά της Κέρκυρας.

Στην Ομήρου *Οδύσσεια*, η Καλυψώ κράτησε τον Οδυσσέα στην Ωγυγία για επτά χρόνια και τον δέσμευσε από το να γυρίσει στο σπίτι του στην Ιθάκη, θέλοντας να τον παντρευτεί.

Η Αθηνά παραπονέθηκε για τις πράξεις της Καλυψούς στον Δία, ο οποίος έστειλε τον αγγελιοφόρο Ερμή στην Ωγυγία για να διατάξει την Καλυψώ να απελευθερώσει τον Οδυσσέα. Ο Ερμής είναι ο προπάππους του Οδυσσέα από την πλευρά της μητέρας του, μέσω του Αυτόλυκου. Τέλος, η Καλυψώ, αν και απρόθυμα, έδωσε εντολή στον Οδυσσέα να χτίσει μια μικρή σχεδία, του έδωσε φαγητό και κρασί και τον άφησε να εγκαταλείψει το νησί.

Η *Οδύσσεια* περιγράφει την Ωγυγία ως εξής:

## Παραπομπές


Κατηγορία:Γεωγραφία της Οδύσσειας
Κατηγορία:Τοποθεσίες της Ελληνικής Μυθολογίας
Παρόρειο Γρεβενών

Για συνώνυμους οικισμούς στην Ελλάδα δείτε το λήμμα: Παρόρι*

Το *'Παρόρειο*' είναι ορεινό χωριό της [[νομός Γρεβενών|περιφερειακής ενότητας Γρεβενών]] σε υψόμετρο 810 μέτρα.

==Γεωγραφικά - ιστορικά στοιχεία==
Το Παρόρειο βρίσκεται στις πλαγιές του όρους [[Όρλιακας]], μέσα στο [[Εθνικό Πάρκο Βορείας Πίνδου|Εθνικό Πάρκο Βόρειας Πίνδου]], ανάμεσα στα χωριά [[Σπήλαιο Γρεβενών|Σπήλαιο]] (Δ.), [[Σταυρός Γρεβενών|Σταυρός]] (Β.), [[Κοσμάτι Γρεβενών|Κοσμάτι]] (Α.) και [[Τρίκωμο Γρεβενών|Τρίκωμο]] (Ν.). Απέχει 18 [[Χιλιόμετρο|χλμ]]. ΝΔ. από τα [[Γρεβενά]]. Η παλιά του ονομασία ήταν *Ριάχοβο* και πολιτισμικά συμπεριλαμβάνεται στα χωριά των γηγενών Γρεβενιωτών, τους οποίους οι Βλάχοι των Γρεβενών αποκαλούν Κοπατσαραίους. Στον [[Κώδικας της Ζάβορδας|Κώδικα της Ζάβορδας]] αναφέρονται κάτοικοί του ως αφιερωτές  της Ιεράς Μονής Αγίου Νικάνορος ή Ζάβορδας την περίοδο 1692 και μετά (Β΄Γραφή). Ως *Ριάχοβο'' αναφέρεται επίσημα το 1919 στο ΦΕΚ 260Α - 31/12/1918 να προσαρτάται στην τότε κοινότητα Ζαλόβου (Τρίκωμου). Το 1927 με το ΦΕΚ 18Α - 01/02/1927 μετονομάζεται σε Παρόρειον. Σύμφωνα με το σχέδιο Καλλικράτης, μαζί με το Τρίκωμο αποτελούν την τοπική κοινότητα Τρικώμου που ανήκει στην δημοτική ενότητα Θεόδωρου Ζιάκα του Δήμου Γρεβενών και σύμφωνα με την απογραφή του 2011 έχει πληθυσμό 12 κατοίκους.

## Παραπομπές


Κατηγορία:Δήμος Γρεβενών
Παρόρειο
Εκλογική περιφέρεια Νότιου Τομέα Αθηνών

Η **Εκλογική περιφέρεια Νότιου Τομέα Αθηνών** είναι μία από τις οκτώ εκλογικές περιφέρειες του νομού Αττικής και μία από τις τέσσερις στις οποίες διαιρείται η πρώην Νομαρχία Αθηνών.

Στις 12 Ιουλίου 2018 υπερψηφίστηκε από τη Βουλή το Πρόγραμμα Κλεισθένης Ι, το οποίο προβλέπει την κατάτμηση της Β' Αθηνών σε τρεις περιφέρειες. Η περιφέρεια εκπροσωπείται με 19 βουλευτές στο Ελληνικό Κοινοβούλιο.

Η Β3' Εκλογική Περιφέρεια Νότιου Τομέα Αθηνών αποτελείται από τους εξής δήμους: Αγίου Δημητρίου, Αλίμου, Βύρωνος, Γλυφάδας, Δάφνης-Υμηττού, Ελληνικού-Αργυρούπολης, Ζωγράφου, Ηλιουπόλεως, Καισαριανής, Καλλιθέας, Μοσχάτου-Ταύρου, Νέας Σμύρνης και Παλαιού Φαλήρου.

Είναι η εκλογική περιφέρεια με τις περισσότερες έδρες.

## Αποτελέσματα εκλογών
### Βουλευτικές εκλογές

### Ευρωεκλογές

## Παραπομπές


Αθηνων Β3
Πλήρης μετρικός χώρος

Ένας μετρικός χώρος *M* καλείται **πλήρης**  ή αλλιώς και **χώρος Κωσύ**,  αν κάθε ακολουθία Κωσύ στοιχείων του *M* συγκλίνει σε ένα στοιχείο του *M* .

Με απλά λόγια, ένας χώρος είναι πλήρης αν δεν υπάρχουν στοιχεία του (εσωτερικά ή ακόμα και στο σύνορό του) που "λείπουν" από αυτόν. Παράδειγμα μη πλήρους χώρου είναι το σύνολο των ρητών αριθμών. Αυτό συμβαίνει διότι για παράδειγμα η τετραγωνική ρίζα του 2 "λείπει" από αυτό το σύνολο καθώς εύκολα μπορούμε να δημιουργήσουμε μια ακολουθία Κωσύ ρητών αριθμών που συγκλίνουν στον άρρητο αριθμό της τετραγωνικής ρίζας.

Πληρης με
Εκλογική περιφέρεια Δωδεκανήσου

Η **Εκλογική περιφέρεια Δωδεκανήσου** είναι μία από τις 59 εκλογικές περιφέρειες της Ελλάδας και καταλαμβάνει την έκταση του νησιωτικού συμπλέγματος της Δωδεκανήσου. Αποτελεί την μεγαλύτερη εκλογική περιφέρεια στο Νότιο Αιγαίο με 199.774 εγγεγραμμένους ψηφοφόρους σύμφωνα με τους εκλογικούς καταλόγους του 2023. Από το 2001 η εκλογική περιφέρεια εκπροσωπείται από 5 βουλευτές στο Ελληνικό Κοινοβούλιο ενώ προηγουμένως της αντιστοιχούσαν 4 έδρες.

## Δήμοι και Ψηφοφόροι
Στην εκλογική περιφέρεια Δωδεκανήσου υπάγονται δεκαπέντε καλλικρατικοί δήμοι:
* Δήμος Αγαθονησίου (293 εγγεγραμμένοι ψηφοφόροι)
* Δήμος Αστυπάλαιας (1.941 εγγεγραμμένοι ψηφοφόροι)
* Δήμος Ηρωικής Νήσου Κάσου (1.932 εγγεγραμμένοι ψηφοφόροι)
* Δήμος Καλυμνίων (21.878 εγγεγραμμένοι ψηφοφόροι)
* Δήμος Καρπάθου (8.335 εγγεγραμμένοι ψηφοφόροι)
* Δήμος Κω (32.458 εγγεγραμμένοι ψηφοφόροι)
* Δήμος Λειψών (1.229 εγγεγραμμένοι ψηφοφόροι)
* Δήμος Λέρου (9.056 εγγεγραμμένοι ψηφοφόροι)
* Δήμος Μεγίστης (1.953 εγγεγραμμένοι ψηφοφόροι)
* Δήμος Νισύρου (2.165 εγγεγραμμένοι ψηφοφόροι)
* Δήμος Πάτμου (3.445 εγγεγραμμένοι ψηφοφόροι)
* Δήμος Ρόδου (106.025 εγγεγραμμένοι ψηφοφόροι)
* Δήμος Σύμης (4.527 εγγεγραμμένοι ψηφοφόροι)
* Δήμος Τήλου (1.170 εγγεγραμμένοι ψηφοφόροι)
* Δήμος Χάλκης (904 εγγεγραμμένοι ψηφοφόροι)

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 2004 και μετά στην εκλογική περιφέρεια Δωδεκανήσου. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 2004 και μετά στην εκλογική περιφέρεια Δωδεκανήσου. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.

### Δημοψηφίσματα
Στον πίνακα περιλαμβάνονται τα αποτελέσματα των δύο δημοψηφισμάτων που διεξήχθησαν μετά τη Μεταπολίτευση (μορφή του Πολιτεύματος το 1974 και έγκριση ή απόρριψη της πρότασης των δανειστών το 2015).

## Παραπομπές


Δωδεκανήσου
Ντεσάτ

Το **Ντεσάτ** (, ) είναι βουνό στα σύνορα μεταξύ Αλβανίας και Βόρειας Μακεδονίας. Το βουνό χαρακτηρίζεται από τις απότομες κορυφές του, Μαλ και Γκόλεμ Κερτσίνα και Βελιβάρ. Η υψηλότερη κορυφή του ορεινού όγκου, η Βελιβάρ, βρίσκεται σε υψόμετρο 2.375 μ. πάνω από την στάθμη της θάλασσας. Άλλες σημαντικές κορυφές είναι οι Ντέλι Σένιτσα και Σούβα Μπάρα. Το Ντεσάτ έχει επίσης βαθιά φαράγγια στα οποία ρέουν ποτάμια, απέραντα δάση και μικρές ορεινές λίμνες παγετωνικής προέλευσης. Η πλησιέστερη πόλη από την αλβανική πλευρά είναι η Επισκοπή και από την πλευρά της Βόρειας Μακεδονίας η Δίβρη. 

## Παραπομπές


Κατηγορία:Βουνά της Αλβανίας
Κατηγορία:Βουνά της Βόρειας Μακεδονίας
Κατηγορία:Σύνορα Αλβανίας-Βόρειας Μακεδονίας
Βαρδαράδες Ικαρίας

Οι **Βαρδαράδες** είναι οικισμός στην Ικαρία. Διοικητικά ανήκει στον δήμο Ικαρίας της Περιφερειακής Ενότητας Ικαρίας. Αποτελεί το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 4 κατοίκους.

## Πληθυσμός

## Παραπομπές





Κατηγορία:Χωριά της περιφερειακής ενότητας Ικαρίας
Κατηγορία:Δήμος Ικαρίας
Αυλάκι Ικαρίας

Το **Αυλάκι** (επίσημη ονομασία *Αυλάκιον*) είναι χωριό της Ικαρίας. Διοικητικά υπάγεται στην τοπική κοινότητα Φραντάτου, της δημοτικής ενότητας (τέως δήμου) Ευδήλου, του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου.
## Γεωγραφικά στοιχεία
Το Αυλάκι είναι χωριό της βόρειας Ικαρίας. Βρίσκεται πάνω στον βόρειο, παράκτιο δρόμο του νησιού Αγίου Κηρύκου-Αρμενιστή και λίγο δυτικότερα του Ευδήλου, σε μέσο σταθμικό υψόμετρο 40 μέτρα. Απέχει 43 χιλιόμετρα περίπου βορειοδυτικά του Αγίου Κηρύκου (μέσω Ευδήλου).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και προσαρτήθηκε στην κοινότητα Φραντάτου, στην Ικαρία του νομού Σάμου. Με το ΦΕΚ 244Α - 04/12/1997, αποσπάστηκε από την κοινότητα Φραντάτου και προσαρτήθηκε στον δήμο Ευδήλου. Με το ΦΕΚ 87Α - 07/06/2010, αποσπάστηκε από τον δήμο Ευδήλου και προσαρτήθηκε στον δήμο Ικαρίας.
## Αξιοθέατα
*Η εκκλησία του Αγίου Κωνσταντίνου.
## Εκδηλώσεις
*Το πανηγύρι των Αγίων Κωνσταντίνου και Ελένης, στις 21 Μαΐου.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Ικαρίας
Κατηγορία:Δήμος Ικαρίας
Εύδηλος Ικαρίας

Ο **Εύδηλος** είναι παραθαλάσσιος οικισμός της Ικαρίας στο Βόρειο Αιγαίο.  

## Γενικά στοιχεία
Το χωριό του Ευδήλου είναι το δεύτερο μεγαλύτερο του νησιού, και εκεί βρίσκεται ένα από τα δύο μεγάλα λιμάνια του νησιού. Βρίσκεται στα βόρεια παράλια του νησιού, στις ακτές του Ικάριου Πελάγους σε υψόμετρο 20 μέτρα. Απέχει 40 χιλιόμετρα δυτικά από την πρωτεύουσα του νησιού, τον Άγιο Κήρυκο και 35 χιλιόμετρα από το αεροδρόμιο της Ικαρίας.  

Διοικητικά ανήκει στον Δήμο Ικαρίας της Περιφερειακής Ενότητας Ικαρίας. Την Κοινότητα Ευδήλου αποτελούν τα χωριά και οικισμοί Εύδηλος, Αγία Κυριακή, Δεκάκια, Δρούτσουλας, Κεραμείο, Κυπαρίσσι, Ξανθή και Φύτεμα. 

Σύμφωνα με την απογραφή του 2011, το χωριό είχε 501 κατοίκους. Στην επόμενη απογραφή του 2021, το χωριό είχε 576 κατοίκους και η κοινότητα 847.  

## Ιστορικά στοιχεία
Καθώς δεν υπήρχε φυσικό λιμάνι το οποίο θα μπορούσε να ωθήσει την δημιουργία οικισμού, και σε συνδυασμό με την έντονη πειρατεία που κατά καιρούς παρατηρούνταν στην περιοχή, ο Εύδηλος στην σημερινή του θέση ιδρύθηκε μόλις το 1830. Κατά τον 5ο αιώνα π.Χ., περίοδο που η Αθηναϊκή Συμμαχία περιόριζε την πειρατεία, το λιμάνι που ονομαζόταν 'Ιστοί' πιθανόν να προηγείται του Εύδηλου.

Το όνομά του προέρχεται από την λέξη *δῆλος,* μπορεί να αποδοθεί σαν νόημα 'φανερός'. Μεταξύ 1834 και 1912 αποτέλεσε πρωτεύουσα της Ικαρίας. 

## Πληθυσμός

## Αξιοθέατα
εναλλ.=Εικόνα ενός παραθαλάσιου χωριού το οποίο απλώνεται αμφιθεατρικά γύρω από την θάλασσα. |μικρογραφία|Φωτογραφία του Ευδήλου από το βορρά.
Στην περιοχή, κοντά στον Κάμπο, βρίσκονται τα ερείπια της αρχαίας Οινόης, που πιθανολογείται ότι ήταν αποικία της αττικής Οινόης, και την οποία ξανάχτισαν οι Βυζαντινοί και την ονόμασαν Δολίχη. 

Ορισμένα αξιοθέατα του χωριού αποτελούν η πλατεία με τα στενά που περιβάλλονται από νεοκλασικά κτήρια. Στον πλακόστρωτο δρόμο που συνδέει την κάτω με την πάνω πλατεία υπάρχουν πολλά όμορφα κτήρια, η εκκλησία του Αγίου Χαραλάμπους ένα από αυτά. Τέλος, στον δρόμο προς το Κεραμέ υπάρχει μια τοιχογραφία (*mural*) η οποία απεικονίζει εικόνες από την Ικαρία. 

## Παραπομπές





Κατηγορία:Χωριά της περιφερειακής ενότητας Ικαρίας
Κατηγορία:Δήμος Ικαρίας
Αμάλο Ικαρίας

Το **Αμάλο** είναι οικισμός της Ικαρίας στο Βόρειο Αιγαίο. 
## Γεωγραφικά στοιχεία
Το Αμάλο βρίσκεται κοντά στο απώτατο νοτιοδυτικό άκρο του νησιού, βόρεια από τα χωριά Κάλαμος και Καρκινάγρι, σε μέσο σταθμικό υψόμετρο 235 μέτρα. Απέχει 62 χιλιόμετρα περίπου νοτιοδυτικά του Αγίου Κηρύκου (μέσω Ευδήλου).  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και ορίστηκε έδρα της κοινότητας Αμάλου του νομού Σάμου. Το 1924 αποσπάστηκε από την κοινότητα Αμάλου και προσαρτήθηκε στην κοινότητα Καρκιναγρίου. Με το ΦΕΚ 244Α - 04/12/1997, αποσπάστηκε από την κοινότητα Καρκιναγρίου και προσαρτήθηκε στον δήμο Ραχών. Με το ΦΕΚ 87Α - 07/06/2010, αποσπάστηκε από τον δήμο Ραχών και προσαρτήθηκε στον δήμο Ικαρίας.
## Αξιοθέατα
*Η εκκλησία του Αγίου Γεωργίου, στο βόρειο τμήμα του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Ικαρίας
Κατηγορία:Δήμος Ικαρίας
Αρμενιστής Ικαρίας

Ο **Αρμενιστής** είναι χωριό της Ικαρίας. Διοικητικά υπάγεται στη δημοτική κοινότητα και δημοτική ενότητα (τέως δήμο) Ραχών του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου.
## Γεωγραφικά στοιχεία
μικρογραφία|263x263εσ|Το χωριό από ανατολικά.
Ο Αρμενιστής είναι παραθαλάσσιο χωριό της βορειοδυτικής Ικαρίας. Βρίσκεται πάνω στο ακρωτήρι Στρεφώνι (Στρεφνόριο), στο τέλος του βόρειου παραλιακού δρόμου του νησιού και σε μέσο σταθμικό υψόμετρο 20 μέτρα. Απέχει 44 χιλιόμετρα περίπου Δ. ΒΔ. του Αγίου Κηρύκου (μέσω Δάφνης και Ακαμάτρας).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1920 και προσαρτήθηκε στην κοινότητα Ραχών, στην Ικαρία του νομού Σάμου. Με το ΦΕΚ 244Α - 04/12/1997, αποσπάστηκε από την κοινότητα Ραχών και προσαρτήθηκε στον δήμο Ραχών. Με το ΦΕΚ 87Α - 07/06/2010, αποσπάστηκε από τον δήμο Ραχών και προσαρτήθηκε στον δήμο Ικαρίας.
## Γενικά στοιχεία
Ο Αρμενιστής είναι το επίνειο του Χριστού και όλης της περιοχής των Ραχών, στο βορειοδυτικό τμήμα του νησιού. Έχει εξελιχθεί σε σημαντικό τουριστικό κέντρο, κυρίως λόγω της παραλίας του Να, με αξιόλογη ξενοδοχειακή υποδομή.
## Αξιοθέατα
αριστερά|μικρογραφία|Η παραλία Μεσακτή.
*Η εκκλησία του Αγίου Νικολάου
*Το γεφύρι του οικισμού
*Η παραλία του «Αρμενιστή» και οι διπλανές παραλίες «Λιβάδι» και «Μεσακτή», ανατολικά του οικισμού
*Η παραλία του Να στις εκβολές του ποταμού και του φαραγγιού Χάλαρη, από τις δημοφιλέστερες της Ικαρίας, 3 χλμ. νοτιοδυτικά του οικισμού, στις Κάτω Ράχες
*Ο αρχαιολογικός χώρος της **Ταυροπόλου Αρτέμιδος** στην παραλία του Να. Υπήρξε ιερός χώρος της θεάς (με λατρευτικό διπετές ξόανο) από τους Κλασικούς Χρόνους μέχρι τη Ρωμαιοκρατία. Στην περιοχή υπάρχει νεκρόπολη που χρονολογείται στον 5ο π.Χ. αιώνα
*Το εργαστήρι κεραμικής στον Να

## Εκδηλώσεις
*Το πανηγύρι της Ανάληψης, στην εκκλησία του Αγίου Νικολάου
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*https://www.youtube.com/watch?v=0_DN0Dnqm4A

Κατηγορία:Χωριά της περιφερειακής ενότητας Ικαρίας
Κατηγορία:Δήμος Ικαρίας
Άγιος Πολύκαρπος Ικαρίας

Ο **Άγιος Πολύκαρπος** είναι οικισμός της Ικαρίας. Διοικητικά, είναι έδρα ομώνυμης τοπικής κοινότητας, της δημοτική ενότητα (τέως δήμου) Ραχών του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου.

Στην τοπική κοινότητα Αγίου Πολυκάρπου ανήκουν και οι οικισμοί Άγιος Παντελεήμονας, Γιαλισκάρι, Καστανιές, Κάτω Λομβαρδάδες, Λαψαχάδες, Λομβαρδάδες, Μανδριά και Μονή Μουντέ.
## Γεωγραφικά στοιχεία
Ο Άγιος Πολύκαρπος είναι χωριό της βορειοδυτικής Ικαρίας, στις βόρειες κλιτύς της κορυφής «Αμμούδια» (913 μέτρα), σε υψόμετρο 330 μέτρα. Απέχει 53 χιλιόμετρα περίπου δυτικά του Αγίου Κηρύκου. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 20,107 χλμ² (2011).
## Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και προσαρτήθηκε στην κοινότητα Αγίου Πολυκάρπου του νομού Σάμου. Το 1924 προσαρτήθηκε στην κοινότητα Ραχών και το 1927 ορίστηκε έδρα της κοινότητας Αγίου Πολυκάρπου. Με το ΦΕΚ 244Α - 04/12/1997, αποσπάστηκε από την κοινότητα Αγίου Πολυκάρπου και προσαρτήθηκε στον δήμο Ραχών. Με το ΦΕΚ 87Α - 07/06/2010, αποσπάστηκε από τον δήμο Ραχών και προσαρτήθηκε στον δήμο Ικαρίας.
## Αξιοθέατα
*Η εκκλησία του Αγίου Πολυκάρπου
*Η μονή Μουντέ, αφιερωμένη στη Θεοτόκο, σε ειδυλλιακό περιβάλλον. Ιδρύθηκε τον 15ο αιώνα και ανακαινίστηκε τον 19ο αιώνα
*Το φράγμα με τη μικρή λίμνη, στον δρόμο προς τη μονή Μουντέ

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ., 2010
*eetaa.gr
## Εξωτερικοί σύνδεσμοι
*Σύλλογος Αγίου Πολυκάρπου Ραχών Ικαρίας

Κατηγορία:Χωριά της περιφερειακής ενότητας Ικαρίας
Κατηγορία:Δήμος Ικαρίας